Nočný tlak pod pravým rebrom: Poradenstvo pre bolesti po odstránení žlčníka
Dobrý den prosim vas o radu ,cez noc mam strašný tlak pod pravým rebrovym oblukom ak sa otočm na pravý bok ako keby mi tam niečo tlacilo štipalo ani sa neda na tom boku spat žlčnik mam 15r,vyorerovaný,v sede je ta bolesť miernejšia ale pocitujem ju ,dakujem za odpoved
Dobrý deň,
ďakujeme za prejavenú dôveru.
Bolesť na pravej strane brušnej dutiny môže mať niekoľko príčin. Ak sa objavuje v pravej hornej časti a vyžaruje do pod pravý rebrový obluk, môže ísť (okrem problémov súvisiacich so žlčníkom či žlčovodom) o ťažkosti súvisiace s pečeňou alebo je príčina v inej časti tráviacej sústavy. Taktiež sa môže jednať o ochorenie pohybového aparátu rôzneho charakteru, ktoré môže byť neurologického pôvodu, následok traumy (zranenia) alebo má inú príčinu.
Žial v našej kompetencii nie je stanoviť diagnózu na základe Vami popísaných ťažkostí. Na to je potrebné podstúpiť komplexné lekárske vyšetrenie. Preto je v prípade pretrvávajúcich ťažkostí potrebné sa obrátiť na lekára, ktorý vás nasmeruje na odborné vyšetrenia.
Prajem skorú úľavu od ťažkostí.
S pozdravom
PharmDr. Veronika Kiabová